Avis juridique important

|

32001D1218(01)

Neuvoston päätös, tehty 6 päivänä joulukuuta 2001, Europolin toimeksiannon laajentamisesta Europol-yleissopimuksen liitteessä lueteltujen törkeiden kansainvälisen rikollisuuden muotojen käsittelyyn

Virallinen lehti nro C 362 , 18/12/2001 s. 0001 - 0001

Neuvoston päätös,tehty 6 päivänä joulukuuta 2001,Europolin toimeksiannon laajentamisesta Europol-yleissopimuksen liitteessä lueteltujen törkeiden kansainvälisen rikollisuuden muotojen käsittelyyn(2001/C 362/01)EUROOPAN UNIONIN NEUVOSTO, jokaottaa huomioon yleissopimuksen Euroopan poliisiviraston perustamisesta (Europol-yleissopimus(1), ja erityisesti sen 2 artiklan 2 kohdan,ottaa huomioon Belgian kuningaskunnan ja Ruotsin kuningaskunnan aloitteen(2),ottaa huomioon Euroopan parlamentin lausunnon(3),ottaa huomioon Europolin hallintoneuvoston suorittaman tämän asian valmistelun erityisesti sen Europolin talousarviota ja henkilöstöä koskevien vaikutusten osalta,sekä katsoo seuraavaa:(1) Eräs unionin tavoitteista on antaa kansalaisille korkeatasoinen suoja vapauteen, turvallisuuteen ja oikeuteen perustuvalla alueella kehittämällä jäsenvaltioiden yhteistä toimintaa poliisiyhteistyössä.(2) Europol-yleissopimuksen puitteissa toteutettava yhteistyö tehostuisi, jos Europol voisi tietyillä ensisijaisiksi vahvistetuilla aloilla suorittaa tehtäviään kaikenlaisen Europol-yleissopimuksen liitteessä luetellun kansainvälisen järjestäytyneen rikollisuuden osalta.(3) Ensisijaiset alat olisi määriteltävä rikollisuuden kehityssuuntia jäsenvaltioiden alueella koskevien tietojen jatkuvan keräämisen pohjalta.(4) Tämä päätös ei vaikuta komission eikä Euroopan keskuspankin asemaan,ON PÄÄTTÄNYT SEURAAVAA:1 artiklaEuropolille annetaan tehtäväksi käsitellä Europol-yleissopimuksen liitteessä lueteltuja törkeitä kansainvälisen rikollisuuden muotoja.2 artikla1. Neuvosto vahvistaa Europolin hallintoneuvoston ehdotuksesta yksimielisesti ne törkeät kansainvälisen rikollisuuden muodot, joille annetaan toiminnassa etusija.2. Johtaja tiedottaa säännöllisesti Europolin hallintoneuvostolle toiminnasta näillä ensisijaisilla aloilla.3. Europol-yleissopimuksen 28 artiklan 10 kohdan ensimmäisen alakohdan 1 alakohdassa tarkoitetussa yleiskertomuksessa Europolin toiminnasta tuodaan nimenomaisesti esille nämä ensisijaiset alat ja niillä toteutetut toimet.3 artikla1. Tätä päätöstä noudatetaan 1 päivästä tammikuuta 2002.2. Kumotaan Europolin toimeksiannon laajentamisesta rahan ja maksuvälineiden väärentämisen torjuntaan 29 päivänä huhtikuuta 1999 tehty neuvoston päätös(4) 1 päivästä tammikuuta 2002.4 artiklaTämä päätos julkaistaan Euroopan yhteisöjen virallisessa lehdessä.Tehty Brysselissä 6 päivänä joulukuuta 2001.Neuvoston puolestaPuheenjohtajaM. Verwilghen(1) EYVL C 316, 27.11.1995, s. 2.(2) EYVL C 176, 21.6.2001, s. 26.(3) Lausunto annettu 12. marraskuuta 2001 (ei vielä julkaistu virallisessa lehdessä).(4) EYVL C 149, 28.5.1999, s. 16.


title: 2011/466/EU: Neuvoston päätös, annettu 19 päivänä heinäkuuta 2011 , siviili-ilmailun turvallisuutta koskevan Euroopan yhteisön ja Kanadan välisen sopimuksen tekemisestä

text:
               27.7.2011

               FI

               Euroopan unionin virallinen lehti

               L 195/5

         NEUVOSTON PÄÄTÖS,
   annettu 19 päivänä heinäkuuta 2011,
   siviili-ilmailun turvallisuutta koskevan Euroopan yhteisön ja Kanadan välisen sopimuksen tekemisestä
   (2011/466/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan ja 207 artiklan 4 kohdan ensimmäisen alakohdan yhdessä sen 218 artiklan 6 kohdan a alakohdan ja 7 kohdan sekä 8 kohdan ensimmäisen alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän (1),
   sekä katsoo seuraavaa:

               (1)

               Komissio on neuvotellut unionin puolesta sopimuksen siviili-ilmailun turvallisuudesta Euroopan yhteisön ja Kanadan välillä (2), jäljempänä ’sopimus’, sen neuvoston päätöksen mukaisesti, jolla komissiolle annetaan lupa aloittaa neuvottelut.

               (2)

               Neuvoston päätöksen 2009/469/EY (3) mukaisesti sopimus allekirjoitettiin unionin puolesta 6 päivänä toukokuuta 2009 sillä varauksella, että sopimus tehdään myöhemmin.

               (3)

               Lissabonin sopimuksen tultua voimaan 1 päivänä joulukuuta 2009 Euroopan unionin olisi ilmoitettava Kanadalle siitä, että Euroopan unioni on Euroopan yhteisön seuraaja.

               (4)

               Sopimus olisi hyväksyttävä.

               (5)

               On tarpeen vahvistaa menettelyt, joiden mukaisesti unioni osallistuu sopimuksella perustettaviin yhteisiin elimiin ja joiden mukaisesti tehdään päätökset, jotka koskevat erityisesti sopimuksen ja sen liitteiden muuttamista, uusien liitteiden lisäämistä, yksittäisten liitteiden irtisanomista, neuvotteluja ja riitojenratkaisua sekä suojatoimenpiteiden hyväksymistä.

               (6)

               Jäsenvaltioiden olisi toteutettava kaikki tarvittavat toimenpiteet sen varmistamiseksi, että niiden samaa asiaa koskevat kahdenväliset sopimukset Kanadan kanssa irtisanotaan päättymään tämän sopimuksen tullessa voimaan,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin puolesta Euroopan yhteisön ja Kanadan välinen sopimus siviili-ilmailun turvallisuudesta, jäljempänä ’sopimus’.
   Sopimuksen teksti (4) on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus antaa sopimuksen 16 artiklan 1 kohdassa tarkoitettu ilmoitus sekä seuraava ilmoitus:

      ”Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on, ja se käyttää mainitusta päivästä alkaen kaikkia Euroopan yhteisön oikeuksia ja ottaa vastatakseen kaikki Euroopan yhteisön velvoitteet. Sopimuksen tekstissä olevat viittaukset ”Euroopan yhteisöön” on siten tilanteen mukaan ymmärrettävä viittauksiksi ”Euroopan unioniin”.”

   3 artikla
   1.   Sopimuksen 9 artiklalla perustetussa sopimuspuolten sekakomiteassa unionia edustaa Euroopan komissio, jota avustaa Euroopan lentoturvallisuusvirasto yhdessä jäsenvaltioiden edustajina olevien ilmailuviranomaisten kanssa.
   2.   Unionia edustaa sopimuksen liitteessä A olevassa 2 kohdassa tarkoitetussa hyväksyntää käsittelevässä alakohtaisessa sekakomiteassa ja sopimuksen liitteessä B olevassa 4 kohdassa tarkoitetussa huoltoa käsittelevässä alakohtaisessa sekakomiteassa Euroopan lentoturvallisuusvirasto, jota avustavat kussakin kokouksessa käsiteltäviin asioihin välittömästi osalliset ilmailuviranomaiset.
   4 artikla
   1.   Kuultuaan neuvoston nimittämää erityiskomiteaa komissio vahvistaa unionin kannan sopimuspuolten sekakomiteassa seuraavissa asioissa:

               —

               sopimuksen 9 artiklan 3 kappaleessa määrätyn sopimuspuolten sekakomitean työjärjestyksen hyväksyminen tai muuttaminen.

         2.   Edellä 1 kohdassa tarkoitettua erityiskomiteaa kuultuaan ja ottaen sen lausunnon täysimääräisesti huomioon komissio voi toteuttaa seuraavat toimet:

               —

               hyväksyä suojatoimenpiteitä sopimuksen 6 artiklan mukaisesti,

               —

               pyytää neuvotteluja sopimuksen 15 artiklan mukaisesti,

               —

               ryhtyä toimiin velvoitteiden noudattamisen keskeyttämiseksi sopimuksen 10 artiklan mukaisesti,

               —

               edellyttäen että komissio on esittänyt tosiasioita sekä aiottujen muutosten vaikutuksia ja toteutettavuutta koskevan perusteellisen analyysin, muuttaa sopimuksen liitteitä sopimuksen 16 artiklan 5 kohdan mukaisesti sikäli kuin aiotut muutokset ovat yhdenmukaisia unionin asianomaisten säädösten kanssa eivätkä edellytä niiden muuttamista,

               —

               poistaa yksittäisiä liitteitä sopimuksen 16 artiklan 3 ja 5 kohdan mukaisesti,

               —

               ryhtyä muihin sopimuksen mukaisiin sopimuspuolen toimiin tämän artiklan 3 kohtaa ja unionin oikeutta noudattaen.

         3.   Neuvosto päättää määräenemmistöllä komission ehdotuksesta ja perussopimuksen mukaisesti kaikista muista sopimukseen tehtävistä muutoksista, jotka eivät kuulu tämän artiklan 2 kohdan soveltamisalaan.
   5 artikla
   Tämä päätös tulee voimaan päivänä, jona se hyväksytään.

      Tehty Brysselissä 19 päivänä heinäkuuta 2011.

            Neuvoston puolesta

            Puheenjohtaja

         M. SAWICKI

      (1)  Hyväksytty 23. kesäkuuta 2011.

      (2)  EUVL L 153, 17.6.2009, s. 11.

      (3)  EUVL L 153, 17.6.2009, s. 10.

      (4)  Sopimuksen teksti on julkaistu virallisessa lehdessä (EUVL L 153, 17.6.2009, s. 11) yhdessä allekirjoittamista koskevan päätöksen kanssa.


title: Euroopan parlamentin päätös (EU) 2016/1534, annettu 28 päivänä huhtikuuta 2016, vastuuvapauden myöntämisestä Euroopan lääkeviraston talousarvion toteuttamisesta varainhoitovuonna 2014

text:
               14.9.2016

               FI

               Euroopan unionin virallinen lehti

               L 246/281

         EUROOPAN PARLAMENTIN PÄÄTÖS (EU) 2016/1534,
   annettu 28 päivänä huhtikuuta 2016,
   vastuuvapauden myöntämisestä Euroopan lääkeviraston talousarvion toteuttamisesta varainhoitovuonna 2014
   EUROOPAN PARLAMENTTI, joka

               —

               ottaa huomioon Euroopan lääkeviraston lopullisen tilinpäätöksen varainhoitovuodelta 2014,

               —

               ottaa huomioon tilintarkastustuomioistuimen kertomuksen Euroopan lääkeviraston tilinpäätöksestä varainhoitovuodelta 2014 sekä viraston vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä virastolle (05584/2016 – C8-0069/2016),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon ihmisille ja eläimille tarkoitettuja lääkkeitä koskevista yhteisön lupa- ja valvontamenettelyistä ja Euroopan lääkeviraston perustamisesta 31. maaliskuuta 2004 annetun Euroopan parlamentin ja neuvoston asetuksen (EY) N:o 726/2004 (4) ja erityisesti sen 68 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A8-0114/2016),

               1.

               myöntää Euroopan lääkeviraston toimitusjohtajalle vastuuvapauden viraston talousarvion toteuttamisesta varainhoitovuonna 2014;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan lääkeviraston toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 409, 9.11.2015, s. 197.

      (2)  Ks. alaviite 1.

      (3)  EUVL L 298, 26.10.2012, s. 1.

      (4)  EUVL L 136, 30.4.2004, s. 1.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


title: 2012/247/EU: Komission päätös, annettu 7 päivänä toukokuuta 2012 , tiettyjen Valko-Venäjältä peräisin olevien raudasta tai teräksestä valmistettujen saumattomien putkien, ruostumattomasta teräksestä valmistettuja saumattomia putkia lukuun ottamatta, tuontia koskevan polkumyynnin vastaisen menettelyn päättämisestä

text:
               8.5.2012

               FI

               Euroopan unionin virallinen lehti

               L 121/36

         KOMISSION PÄÄTÖS,
   annettu 7 päivänä toukokuuta 2012,
   tiettyjen Valko-Venäjältä peräisin olevien raudasta tai teräksestä valmistettujen saumattomien putkien, ruostumattomasta teräksestä valmistettuja saumattomia putkia lukuun ottamatta, tuontia koskevan polkumyynnin vastaisen menettelyn päättämisestä
   (2012/247/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1), jäljempänä ’perusasetus’, ja erityisesti sen 9 artiklan,
   on kuullut neuvoa-antavaa komiteaa
   sekä katsoo seuraavaa:
   A.   MENETTELY

               (1)

               Euroopan komissio, jäljempänä ’komissio’, vastaanotti 16 päivänä toukokuuta 2011 valituksen, jossa väitetään, että tiettyjen Valko-Venäjältä, jäljempänä ’asianomainen maa’, peräisin olevien raudasta tai teräksestä valmistettujen saumattomien putkien, ruostumattomasta teräksestä valmistettuja saumattomia putkia lukuun ottamatta, tuonti tapahtuu vahingollisella polkumyynnillä.

               (2)

               Valituksen teki Euroopan unionin saumattomien teräsputkien valmistajien etuja valvova Defence Committee of the Seamless Steel Tube Industry of the European Union, jäljempänä ’valituksen tekijä’, edustaen tuottajia, joiden tuotanto muodostaa huomattavan osan, tässä tapauksessa yli 50 prosenttia, tiettyjen saumattomien putkien koko tuotannosta unionissa.

               (3)

               Valitus sisälsi alustavaa näyttöä polkumyynnin ja siitä aiheutuvan merkittävän vahingon olemassaolosta, mikä katsottiin riittäväksi perusteeksi polkumyynnin vastaisen menettelyn aloittamiselle.

               (4)

               Neuvoa-antavaa komiteaa kuultuaan komissio aloitti Euroopan unionin virallisessa lehdessä julkaistulla ilmoituksella (2) Valko-Venäjältä peräisin olevien tiettyjen raudasta tai teräksestä valmistettujen saumattomien putkien unioniin tuontia koskevan polkumyynnin vastaisen menettelyn.

               (5)

               Komissio lähetti kyselylomakkeet unionin tuotannonalalle, Valko-Venäjällä toimivalle vientiä harjoittavalle tuottajalle, tuojille sekä Valko-Venäjän viranomaisille. Asianomaisille osapuolille annettiin tilaisuus esittää näkökantansa kirjallisesti ja pyytää tulla kuulluksi vireillepanoilmoituksessa asetetussa määräajassa.

               (6)

               Mahdollisuus tulla kuulluksi myönnettiin kaikille asianomaisille osapuolille, jotka olivat sitä pyytäneet ja osoittaneet, että niiden kuulemiseen oli olemassa erityisiä syitä.

         B.   VALITUKSEN PERUUTTAMINEN JA MENETTELYN PÄÄTTÄMINEN

               (7)

               Valituksen tekijä peruutti valituksensa virallisesti 26 päivänä tammikuuta 2012 päivätyllä komissiolle osoitetulla kirjeellä.

               (8)

               Perusasetuksen 9 artiklan 1 kohdan mukaisesti menettely voidaan päättää, jos valitus peruutetaan, paitsi jos päättäminen ei olisi unionin edun mukaista.

               (9)

               Komissio katsoi, että tämä menettely olisi päätettävä, koska tutkimuksessa ei ollut tullut esiin sellaisia seikkoja, joiden vuoksi menettelyn päättäminen ei olisi unionin edun mukaista. Asianomaisille osapuolille tiedotettiin asiasta ja annettiin mahdollisuus esittää huomautuksia. Komissio ei vastaanottanut huomautuksia, joiden mukaan menettelyn päättäminen ei olisi unionin edun mukaista.

               (10)

               Tästä syystä komissio katsoo, että tiettyjen Valko-Venäjältä peräisin olevien raudasta tai teräksestä valmistettujen saumattomien putkien tuontia unioniin koskeva polkumyynnin vastainen menettely olisi päätettävä,

         ON HYVÄKSYNYT TÄMÄN PÄÄTÖKSEN:
   1 artikla
   Päätetään polkumyynnin vastainen menettely, joka koskee tiettyjen Valko-Venäjältä peräisin olevien raudasta tai teräksestä valmistettujen poikkileikkaukseltaan ympyränmuotoisten saumattomien putkien, ruostumattomasta teräksestä valmistettuja saumattomia putkia lukuun ottamatta, joiden ulkoläpimitta on enintään 406,4 mm ja joiden hiiliekvivalenttiarvo on IIW-instituutin (International Institute of Welding) kaavan ja kemiallisen analyysin mukaan (3) enintään 0,86, jotka luokitellaan nykyisin CN-koodeihin ex 7304 19 10, ex 7304 19 30, ex 7304 23 00, ex 7304 29 10, ex 7304 29 30, ex 7304 31 80, ex 7304 39 58, ex 7304 39 92, ex 7304 39 93, ex 7304 51 89, ex 7304 59 92 ja ex 7304 59 93, tuontia.
   2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 7 päivänä toukokuuta 2012.

            Komission puolesta

         José Manuel BARROSO

            Puheenjohtaja

      (1)  EUVL L 343, 22.12.2009, s. 51.

      (2)  EUVL C 187, 28.6.2011, s. 22.

      (3)  Hiiliekvivalenttiarvo määritetään International Institute of Welding (IIW) -instituutin julkaiseman teknisen raportin mukaisesti (Technical Report, 1967, IIW doc. IX-535-67).


title: 2014/740/EU: Neuvoston päätös, annettu 9 päivänä lokakuuta 2014 , AKT–EU-suurlähettiläskomiteassa Euroopan unionin puolesta esitettävästä kannasta yritystoiminnan kehittämiskeskuksen (YKK) hallintoneuvostolle annettavasta valtuutuksesta

text:
               29.10.2014

               FI

               Euroopan unionin virallinen lehti

               L 308/93

         NEUVOSTON PÄÄTÖS,
   annettu 9 päivänä lokakuuta 2014,
   AKT–EU-suurlähettiläskomiteassa Euroopan unionin puolesta esitettävästä kannasta yritystoiminnan kehittämiskeskuksen (YKK) hallintoneuvostolle annettavasta valtuutuksesta

      (2014/740/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 209 artiklan 2 kohdan yhdessä sen 218 artiklan 9 kohdan kanssa,
   ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 (1) allekirjoitetun kumppanuussopimuksen, jäljempänä ’AKT–EU-kumppanuussopimus’,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Busanissa pidetyssä neljännessä avun tuloksellisuutta käsitelleessä korkean tason foorumissa AKT–EU-kumppanuussopimuksen osapuolet vaativat yksityisen sektorin suorempaa osallistumista innovoinnin edistämiseksi, tulojen ja työpaikkojen luomiseksi, pk-yritysten ja yrittäjyyden tukemiseksi, kansallisten resurssien käyttöön saamiseksi ja innovatiivisten rahoitusmekanismien kehittämiseksi edelleen.

               (2)

               Kun otetaan huomioon edellä esitetty ja kansainvälisen toimintaympäristön kehitys, erityisesti niiden toimijoiden ja järjestelyjen huomattava määrä, jotka pystyvät tarjoamaan tuloksellista yksityissektorin tukea, voidaan todeta, että asianomaisten ohjelmien täytäntöönpanosta tulevat vastaamaan organisaatiot, jotka ovat osoittaneet kykenevänsä tarjoamaan korkeatasoista asiantuntemusta kustannustehokkaalla tavalla.

               (3)

               Nairobissa 19 ja 20 päivänä kesäkuuta 2014 pidetyn AKT–EU-ministerineuvoston 39. istunnon yhteisessä julkilausumassa sovittiin, että toteutetaan yritystoiminnan kehittämiskeskuksen (YKK) hallittu sulkeminen ja muutetaan AKT–EU-kumppanuussopimuksen liitettä III sekä siirretään tätä varten AKT–EU-suurlähettiläskomitealle toimivalta viedä tätä asiaa eteenpäin, jotta voidaan tehdä tarvittavat päätökset,

               (4)

               AKT–EU-suurlähettiläskomiteassa Unionin puolesta esitettävän kannan yritystoiminnan kehittämiskeskuksen hallintoneuvostolle annettavasta valtuutuksesta olisi sen vuoksi perustuttava tähän liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   1.   AKT–EU-suurlähettiläskomiteassa Euroopan unionin puolesta esitettävä kanta YKK:n hallintoneuvostolle annettavasta valtuutuksesta perustuu tähän päätökseen liitettyyn AKT-EU-suurlähettiläskomitean päätösluonnokseen.
   2.   Unionin edustajat AKT–EU-suurlähettiläskomiteassa voivat hyväksyä pieniä muutoksia päätösluonnokseen ilman uutta neuvoston päätöstä.
   2 artikla
   Kun AKT–EU-suurlähettiläskomitean päätös on annettu, se julkaistaan Euroopan unionin virallisessa lehdessä.

      Tämä päätös tulee voimaan päivänä, jona se hyväksytään.
      Tehty Luxemburgissa 9 päivänä lokakuuta 2014.

            Neuvoston puolesta

            Puheenjohtaja

         A. ALFANO

      (1)  EYVL L 317, 15.12.2000, s. 3. Sopimus sellaisena kuin se on muutettuna Luxemburgissa 25 päivänä kesäkuuta 2005 allekirjoitetulla sopimuksella (EUVL L 209, 11.8.2005, s. 27) ja Ouagadougoussa 22 päivänä kesäkuuta 2010 allekirjoitetulla sopimuksella (EUVL L 287, 4.11.2010, s. 3).

      LUONNOS:
      AKT–EU-SUURLÄHETTILÄSKOMITEAN PÄÄTÖS N:o …/…,
      annettu …,
      yritystoiminnan kehittämiskeskuksen (YKK) hallintoneuvostolle annettavasta valtuutuksesta
      AKT–EU-SUURLÄHETTILÄSKOMITEA, joka
      ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun kumppanuussopimuksen (1), jäljempänä ’AKT–EU-kumppanuussopimus’, ja erityisesti sen liitteessä III olevan 2 artiklan,
      sekä katsoo seuraavaa:

                  (1)

                  AKT–EU-kumppanuussopimuksen liitteessä III olevan 2 artiklan 6 kohdan d alakohdan mukaan AKT–EU-suurlähettiläskomitea valvoo YKK:n yleisstrategiaa ja YKK:n hallintoneuvoston työskentelyä.

                  (2)

                  YKK:n hallintoneuvosto valvoo keskuksen toimintaa (2 artiklan 7 kohdan b alakohta), hyväksyy YKK:n ohjelman ja talousarvion (2 artiklan 7 kohdan c alakohta) ja laatii määräajoin raportteja ja arviointeja AKT–EU-suurlähettiläskomitealle (2 artiklan 7 kohdan d alakohta).

                  (3)

                  AKT–EY-suurlähettiläskomitean päätöksellä N:o 8/2005 hyväksytyissä YKK:n perussäännöissä ja työjärjestyksessä, jäljempänä ’YKK:n perussäännöt’, sekä AKT–EY-suurlähettiläskomitean päätöksellä N:o 5/2004 hyväksytyissä YKK:n varainhoitosäännöissä, jäljempänä ’YKK:n varainhoitosäännöt’, varmistetaan, että AKT-EU-suurlähettiläskomitea huolehtii tiedottamisesta ja valvonnasta.

                  (4)

                  Nairobissa 19 ja 20 päivänä kesäkuuta 2014 pidetyn AKT–EU-ministerineuvoston 39. istunnon yhteisessä julkilausumassa sovittiin, että toteutetaan YKK:n hallittu sulkeminen ja muutetaan Cotonoun sopimuksen liitettä III sekä siirretään tätä varten AKT-EU-suurlähettiläskomitealle toimivalta viedä tätä asiaa eteenpäin, jotta voidaan tehdä tarvittavat päätökset,

                  (5)

                  AKT–EU-ministerineuvoston edellä mainitussa yhteisessä julkilausumassa perustettiin yhteinen AKT–EU-työryhmä, jäljempänä ’yhteinen työryhmä’, varmistamaan, että YKK suljetaan mahdollisimman hyvin ehdoin,

            ON HYVÄKSYNYT TÄMÄN PÄÄTÖKSEN:
      1 artikla
      1.   Jollei tämän päätöksen 2, 3 ja 4 artiklasta muuta johdu, AKT–EU-suurlähettiläskomitea valtuuttaa YKK:n hallintoneuvoston ryhtymään välittömästi kaikkiin asianmukaisiin toimiin YKK:n sulkemisen valmistelemiseksi.
      2.   YKK:n sulkemisessa noudatetaan AKT–EU-kumppanuussopimuksen liitteessä III vahvistettua YKK:n valvontaviranomaisten toimivaltaa ja AKT–EU-ministerineuvoston 20 päivänä kesäkuuta 2014 annetussa yhteisessä julistuksessaan vahvistamia ehtoja.
      2 artikla
      1.   YKK:n hallintoneuvosto nimeää 23 päivään joulukuuta 2014 mennessä selvittäjän valmistelemaan ja toteuttamaan sulkemissuunnitelmaa sekä hallinnoimaan YKK:ta sen sulkemismenettelyssä.
      2.   Sulkemissuunnitelman avulla YKK voidaan sulkea hallitusti kunnioittaen kaikkien asiaankuuluvien kolmansien osapuolten oikeuksia ja varmistaen, että meneillään olevat yksityissektorin tukemiseen tähtäävät hankkeet saattaa päätökseen joko itse YKK tai yhteisö, jolle niiden hallinnointi voidaan antaa.
      3.   Sulkemissuunnitelmassa esitetään, että YKK:n likvidaatio saatetaan päätökseen 31 päivään joulukuuta 2016 mennessä., Sulkemissuunnitelma sisältää loppumaksujen, loppuraporttien, tilintarkastusten ja lakisääteisten tilintarkastusten edellyttämän ajan YKK:n likvidaation saattamiseksi päätökseen31 päivään joulukuuta 2016 mennessä.
      3 artikla
      1.   AKT–EU-kumppanuussopimuksessa, YKK:n perussäännöissä ja YKK:n varainhoitosäännöissä vahvistettujen menettelyjen mukaisesti AKT–EU-suurlähettiläskomitealle toimitetaan YKK:n hallintoneuvoston hyväksymä sulkemissuunnitelma.
      2.   YKK:n hallintoneuvosto toimittaa neljännesvuosittaiset kertomukset AKT–EU-suurlähettiläskomitealle sulkemismenettelyn edistymisestä.
      4 artikla
      YKK:n hallintoneuvosto kuulee yhteistä työryhmää 2 artiklan 1 kohdassa tarkoitetun selvittäjän toimeksiannosta sekä sulkemissuunnitelma- ja vastuuvapausehdotusluonnoksesta.

         Tämä päätös tulee voimaan päivänä, jona se hyväksytään.
         Tehty

               AKT–EU-suurlähettiläskomitean puolesta

               Puheenjohtaja

         (1)  EYVL L 317, 15.12.2000, s. 3. Sopimus sellaisena kuin se on muutettuna Luxemburgissa 25 päivänä kesäkuuta 2005 allekirjoitetulla sopimuksella (EUVL L 209, 11.8.2005, s. 27) ja Ouagadougoussa 22 päivänä kesäkuuta 2010 allekirjoitetulla sopimuksella (EUVL L 287, 4.11.2010, s. 3).


Avis juridique important

|

31978D0045

78/45/ETY: Komission päätös, tehty 19 päivänä joulukuuta 1977, kosmetiikka-alan tiedekomitean perustamisesta

Virallinen lehti nro L 013 , 17/01/1978 s. 0024 - 0025 Suomenk. erityispainos Alue 13 Nide 8 s. 0042  Kreikank. erityispainos: Luku 13 Nide 7 s. 0036  Ruotsink. erityispainos Alue 13 Nide 8 s. 0042  Espanjank. erityispainos: Luku 13 Nide 8 s. 0089  Portugalink. erityispainos: Luku 13 Nide 8 s. 0089

KOMISSION PÄÄTÖS,tehty 19 päivänä joulukuuta 1977,kosmetiikka-alan tiedekomitean perustamisesta (78/45/ETY)EUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimuksen,sekä katsoo, ettäkosmeettisten tuotteiden koostumusta, valmistusominaisuuksia, pakkausta ja etiketöintiä koskevien yhteisön sääntöjen laatiminen ja muuttaminen edellyttää hyvin monitahoisten tieteellis- ja teknisluonteisten ongelmien tutkimista,kyseisten ongelmien ratkaisujen tutkiminen edellyttää lääketieteen, toksikologian, biologian, kemian tai vastaavien tieteenalojen hyvin pätevöityneiden tutkijoiden myötävaikutusta, jasuhteilla kyseisiin piireihin on oltava pysyvä luonne komission yhteyteen perustettavan neuvoa antavan komitean muodossa,ON PÄÄTTÄNYT SEURAAVAA:1 artiklaKomission yhteyteen perustetaan kosmetiikka-alan tiedekomitea, jäljempänä "komitea",2 artikla1. Komissio voi kuulla komiteaa kaikissa tieteellis- ja teknisluonteisissa kosmeettisten tuotteiden alaa koskevissa ongelmissa ja erityisesti kosmeettisten tuotteiden valmistuksessa käytettävien aineiden ja niiden koostumuksen ja käyttöedellytysten osalta.2. Komitean puheenjohtaja voi osoittaa komissiolle sopivan tilaisuuden kuulla komiteaa sen toimivaltaan kuuluvassa asiassa, jonka osalta sille ei ole esitetty lausuntopyyntöä.3 artiklaKomitea muodostuu enintään 15 jäsenestä.4 artiklaKomissio nimittää komitean jäsenet hyvin pätevöityneiden ja 2 artiklassa tarkoitetuilla aloilla ansioituneiden tiedemiesten ja -naisten keskuudesta.5 artikla1. Komitean jäsenen toimikausi kestää kolme vuotta. Toimikausi voidaan uudistaa.Kolmen vuoden toimikauden päätyttyä komitean jäsenet, puheenjohtajat ja varapuheenjohtajat hoitavat tehtäväänsä, kunnes päätetään heidän vaihtamisestaan tai heidän toimikautensa uudistamisesta.2. Jos jäsen ei pysty hoitamaan tehtäväänsä kuolemantapauksen johdosta tai jos hän eroaa omasta tahdostaan, hänen tilalleen valitaan toinen henkilö toimikauden loppuun saakka 4 artiklassa määrättyä menettelyä noudattaen.3. Tehtävistä ei makseta palkkiota.6 artiklaKomitea valitsee keskuudestaan puheenjohtajan ja kaksi varapuheenjohtajaa kolmeksi vuodeksi. Komitean puheenjohtajaa ja varapuheenjohtajia ei kuitenkaan voida valita uudestaan välittömästi, kun he ovat hoitaneet tehtäväänsä kahden peräkkäisen, kolme vuotta kestäneen toimikauden ajan.7 artikla1. Komitea voi perustaa keskuuteensa työryhmiä.2. Työryhmien tehtävänä on laatia komitealle kertomuksia tämän vahvistamista aiheista.8 artikla1. Komitea ja työryhmät kokoontuvat komission kutsusta.2. Komission asiaa koskevan yksikön edustajat osallistuvat komitean ja työryhmien kokouksiin.3. Komissio voi kutsua myös henkilöitä, joilla on tutkittavana olevan aiheen erityispätevyyttä, osallistumaan kyseisiin kokouksiin.4. Komission yksiköt muodostavat komitean ja työryhmien sihteeristön.9 artikla1. Komitean päätökset perustuvat komission laatimiin lausuntopyyntöihin.Komissio, pyytäessään komitean lausuntoa, voi asettaa määräajan, jossa lausunto on annettava.2. Jos pyydetty lausunto edellyttää komitean jäsenten yksimielistä suostumusta, nämä laativat yhteisiä johtopäätöksiä. Jos yksimielistä suostumusta ei saavuteta, komission edustaja vastaa käsittelyjen aikana esitetyistä eri kannoista laadittavasta yhteenvedosta.10 artiklaJollei perustamissopimuksen 214 artiklasta muuta johdu, komitean jäsenet eivät saa paljastaa muille tietoja, joita he ovat saaneet komitean työn yhteydessä silloin, kun komission edustaja ilmoittaa heille, että pyydetty lausunto koskee luonteeltaan luottamuksellista asiaa.Tässä tapauksessa vain komitean jäsenet ja komission edustajat osallistuvat istuntoihin.11 artiklaTämä päätös tulee voimaan 19 päivänä joulukuuta 1977.Tehty Brysselissä 19 päivänä joulukuuta 1977.Komission puolestaPuheenjohtajaR. BURKE


title: 2009/220/EY: Euroopan parlamentin päätös 22. huhtikuuta 2008 Euroopan elintarviketurvallisuusviranomaisen tilien päättämisestä varainhoitovuodelta 2006

text:
               31.3.2009

               FI

               Euroopan unionin virallinen lehti

               L 88/191

      EUROOPAN PARLAMENTIN PÄÄTÖS

   22. huhtikuuta 2008
   Euroopan elintarviketurvallisuusviranomaisen tilien päättämisestä varainhoitovuodelta 2006
   (2009/220/EY)
   EUROOPAN PARLAMENTTI, joka
   ottaa huomioon Euroopan elintarviketurvallisuusviranomaisen lopullisen tilinpäätöksen varainhoitovuodelta 2006 (1),
   ottaa huomioon tilintarkastustuomioistuimen kertomuksen Euroopan elintarviketurvallisuusviranomaisen tilinpäätöksestä varainhoitovuodelta 2006 sekä viranomaisen vastaukset (2),
   ottaa huomioon neuvoston 12. helmikuuta 2008 antaman suosituksen (5843/2008 — C6–0084/2008),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
   ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28. tammikuuta 2002 annetun Euroopan parlamentin ja neuvoston asetuksen (EY) N:o 178/2002 (4) ja erityisesti sen 44 artiklan,
   ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A6–0120/2008),

               1.

               toteaa, että Euroopan elintarviketurvallisuusviranomaisen lopullinen tilinpäätös on tilintarkastustuomioistuimen kertomuksen liitteenä;

               2.

               hyväksyy Euroopan elintarviketurvallisuusviranomaisen tilien päättämisen varainhoitovuodelta 2006;

               3.

               kehottaa puhemiestä välittämään tämän päätöksen Euroopan elintarviketurvallisuusviranomaisen toiminnanjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Harald RØMER

      (1)  EUVL C 261, 31.10.2007, s. 35.

      (2)  EUVL C 309, 19.12.2007, s. 80.

      (3)  EYVL L 248, 16.9.2002, s. 1.

      (4)  EYVL L 31, 1.2.2002, s. 1.

      (5)  EYVL L 357, 31.12.2002, s. 72.